เรื่องร้องเรียน: มีการจัดเก็บค่าจอดรถ โดยทางกทม. ถูกต้องใช่ไหมคะ ในราคา ชั่วโมงละ20บาท
การดำเนินการของเจ้าหน้าที่: งานบริการที่จอดยานยนต์กองรายได้ เรียนให้ทราบว่า  ถนนพระพิพิธ อยู่ในรายชื่อถนนแนบท้ายข้อบัญญัติกรุงเทพมหานคร เรื่อง การจัดระเบียบการจอดรถ พ.ศ.2564 และมีอัตราค่าธรรมเนียมจอดรถประเภทรถยนต์ขนาด 4 ล้อ ที่ชั่วโมงแรก 20 บาท ชั่วโมงถัดไป 30 บาท โดยมีเจ้าหน้าที่ประจำถนน สวมชุดกากี แขวนป้ายแสดงตน ให้ตั๋วอนุญาตจอดรถ เปลี่ยนสีตามวันปฏิบัติงานครับ ทว่าผู้ร้องนั้นแนบภาพประกอบเป็นตั๋วประเภทรถจักรยานยนต์ ราคา 10 บาท จำนวน 2 ใบ ไม่มีการเขียนรายละเอียดทะเบียนรถ วันที่เข้าจอด ทางงานบริการที่จอดยานยนต์ จึงได้สอบถามผู้ร้องเพิ่มเติมว่า 1. ได้รับตั๋วอนุญาตจอดรถกับบุคคลใด หากทราบลักษณะตัวบุคคลผู้ให้บริการ 2. ผู้ร้องนำรถประเภทใดมาใช้บริการจอดรถ  3. ผู้ร้องนำรถไปจอดที่ถนนพระพิพิธตามที่หมุดไว้หรือไม่  เพื่อเป็นประโยชน์ต่อการตรวจสอบการปฏิบัติงานของเจ้าหน้าที่ผู้ตรวจสอบเรื่องร้อง เป็นระยะเวลา 7 วันแล้ว ผู้ร้องยังไม่ได้ติดต่อให้ข้อมูลเพิ่มเติม จึงได้แจ้งเกี่ยวกับข้องกฎหมายที่เกี่ยวข้องกับการปฏิบัติงานของงานบริการที่จอดยานยนต์เท่านั้น หากมีข้อมูลเพิ่มเติมสามารถโทรศัพท์มาที่หน่วยงาน งานบริการที่จอดยานยนต์ กองรายได้ เบอร์ 022811450 ติดต่อเจ้าหน้าที่สายตรวจ หรือหัวหน้างานบริการที่จอดยานยนต์ ลิงค์ข้อบัญญัติกรุงเทพมหานคร เรื่อง การจัดระเบียบการจอดรถ พ.ศ.2564 https://ratchakitcha.soc.go.th/documents/17187416.pdf (กองรายได้ สำนักการคลัง)
ความเห็นของผู้แจ้ง: ขอบคุณที่มีพื้นที่ให้ตั้งคำถาม และได้รับคำตอบ เพื่อทราบและจะได้เข้าใจกับทางหน่วยงานที่ดูแลด้วย เพราะบางอย่างเราไม่รู้เลยว่าจริงไม่จริง แต่ได้รับคำตอบชัดเจน ขอบคุณที่มีพื้นที่ให้สื่อสาร  ขอบคุณค่ะ
พื้นที่: แขวงพระบรมมหาราชวัง เขตพระนคร กรุงเทพมหานคร